ก้อนกลมๆ อยู่ใต้คางคะ เจ็บนิดๆ คอแห้ง เป็นเริมที่ปาก รู้สึกเคืองเหงือในปาก ปวดหัวเหมือนจะมีไข้คะ มันเป็นอะไรมากไหมคะ อันตรายหรือป่าว มันจะหายเองไหม
สวัสดีค่ะ ก้อนกลมใต้คางดังกล่าวมาอาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก-ก้อนจากผิวหนังอักเสบเช่นรูขุมขนอักเสบ หรือความผิดปกติของเนื้อเยื่อใต้ชั้นผิวหนังเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลงแนะนำสังเกตอาการ หากก้อนโตเร็ว กดเจ็บ ไม่เล็กลง มีอาการปวด บวม แดง ร้อนที่ก้อนมาก มีไข้ น้ำหนักลด เจ็บป่วยบ่อยๆ ควรไปพบแพทย์เบื้องต้นไม่ไปบีบหรือคลำบริเวณก้อนดังกล่าวเองบ่อย ยังไม่เอายาอะไรไปทาเอง